en hu en hu hu hu hu hu hu hu hu hu hu nl hu hu hu hu hu hu hu hu hu hu hu el hu hu hu hu hu hu en hu en hu hu hu en hu hu hu hu hu hu hu hu hu hu es ca hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pt hu hu hu hu hu hu hu hu de de hu de hu de hu hu hu hu hu hu hu hu hu eo hu hu hu pt hu hu hu hu hu en hu hu hu hu hu hu hu sk pt hu hu hu hu hu hu hu hu hu hu hu de hu hu hu hu hu hu sk hu ca hu hu hu hu hu hu hu hu hu hu hu hu hu hu de hu hu hu hu hu hu hu hu en hu hu hu hu hu en es pl hu hu pt hu hu hu hu hu hu hu hu hu sk hu hu hu pt nl hu sv sk pt hu hu ast hu hu hu hu en de hu hu hu hu hu hu hu hu hu hu hu ga hu hu hu hu hu hu en hu hu hu hu hu hu hu hu hu hu hu hu hu hu hu en sk hu hu hu hu hu sk hu hu hu en hu hu hu hu en hu hu hu hu en hu hu hu pt hu hu hu hu hu hu hu hu hu hu hu hu hu cs hu hu hu hu en pl hu hu hu hu hu pt hu hu hu hu de hu en hu en hu hu eo hu hu hu pl hu es hu hu cy hu et hu pt hu pl hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu pl hu hu hu hu hu hu hu hu hu hu pl hu hu hu hu hu hu pt hu hu hu hu hu hu pl pt hu hu hu hu hu hu hu hu hu hu hu hu hu hu hu hu hu
Tojás nélküli magyaros reggeli vagy vacsora Szafi Free alapporból
2018-10-04Ebéd-vacsora, Egyébebéd, gluténmentes, reggeli, serpenyős, szafi free tojás nélküli magyaros alappor, szafifree, tojásmentes, vacsora
Elsőre a “morzsát” próbáltam ki, a csomagoláson lévő recept alapján:
Az alapport elkeverjük a vízzel. Kókuszolajjal vékonyan kikent, felforrósított serpenyőbe öntjük, pár percig sütjük, majd fakanállal “szétnyomkodjuk”, és addig sütjük, amíg elérjük az ízlésünknek megfelelő állagot. (Olyasmi állagú, mint egy sós császármorzsa.) Egyszerűen csak összekevertem salátával és már ettem is : )  (Kicsit ropogósabbra sütve, szerintem hozza a kenyérkocka feelinget is salátával keverve.)
Aztán jött az “omlett”…. Imádom az ilyesmi ételeket, szóval nálam abszolút kedvenc lett, mert ez valami kegyetlen jó! Mellé egy nagy bögre forró tea…. Tökéletes! Ez nekem jöhet reggel-délben-este.
Az eredeti recept Szafinál ITT található.
Az alapport elkeverjük a vízzel. Kókuszolajjal vékonyan kikent, felforrósított serpenyőbe öntjük. Én az elején fedő alatt, majd mikor ropogós lett az alja, akkor átfordítottam, és akkor már fedő nélkül sütöttem. Megpakoltam (sonkával, sajttal), félbehajtottam és úgy sütöttem még pár percig.
Bolognai raguval töltve is isteni:
Na mi van a tányéromon? Bundás kenyér, méghozzá nem is akármilyen… Hanem tojásmentes! Nincs bajom a tojással, de imádok új dolgokat kipróbálni, főleg az ilyen “lehetetlennek” tűnőeket, mint például a tojásmentes bundás kenyér. Ahogy Szafi is írta, tényleg nagyon finom, és nagyon hasonlít a hagyományosra.
A Facebook-on itt találsz meg: fittkonyha.info
2018-01-02Szendvicssütős receptekegyszerű, gluténmentes, gyors, reggeli, szafi free lángos lisztkeverék, szafi lángos liszt, szafi lángos lisztkeverék, szafifree, szendvicssütő
Imádom az ilyen kenyér nélküli szendvics recepteket, magam is sokat kísérleteztem már velük (szerencsére leginkább sikerrel : D ), viszont volt nem egy félresikerült próbálkozás is…. Pont valami ilyesmin voltam túl, amikor kb. két hónappal ezelőtt megláttam Edina receptjét (EZT) és szinte azonnal ki kellett próbálnom. Azóta már nem egyszer elkészítettem, csak eddig valahogy mindig elmaradt a fotózás és a receptírás. Na de most itt a kép, itt a recept és remélem, hogy Nektek is annyira ízleni fog, mint nekem.
Edina csoportja ITT található (sok-sok nagyon jó recept, és sok-sok segítőkész taggal : ) )
70 g Szafi Free lángos lisztkeverék (ezt használtam)
cukormentes ketchup (kb. 10 g)
mozzarella sajt (a “zacsis”ból kb. 35 g )
paradicsom szeletek (kb. 15-20 g)
A tészta hozzávalóit összekeverjük, pihentetjük 10 percet. Enyhén lisztezett felületen átgyúrjuk, kinyújtjuk (kb. 16×20 cm-esre), a felét lekenjük ketchuppal, rátesszük a felszeletelt sajtot, paradicsomot, ráhajtjuk a tészta másik felét. Lefújjuk EzCoat olajspray-vel (vagy kikenjük kókuszolajjal) és forró szendvicssütőbe tesszük. (Én kb. 7-8 percig sütöttem.)
Az egész adag tészta: kb. 47 g ch és 235 kcal.
A fentebb írt töltelékkel összesen kb. 50 g ch és 300 kcal.
(Én két adagnak tudtam megenni, pedig van étvágyam : D )
A Facebook-on itt találsz meg: fittkonyha.info
2016-10-04Édes péksüteményekédes péksüti, gluténmentes, kakaós kifli, kifli, péksüti, reggeli, szafi kenyérliszt, szafifree
Imádom ezt a Szafi Free kenyérlisztet, mert gyorsan, egyszerűen isteni finom zsemle (kifli vagy kenyér) készíthető belőle. Sütöttem már belőle kalácsot is (recept ITT), és azóta folyamatosan izgatta a fantáziámat, hogy kellene valamilyen édes, kakaós péksütit is készíteni belőle, illetve az is izgatta a fantáziámat, hogy vajon milyen állagú lesz, ha tojást, olajat is adok hozzá (eredetileg ezek nélkül is tökéletesen működik a lisztkeverék). Jelentem isteni finom kakaós kifli lett : )
150 g Szafi Free ropogós kérgű házi kenyér lisztkeverék (ezt használtam)
édesítő (nálam kb. 20 g négyszeres erejű édesítő)
20 g frissen facsart citromlé
5 g almaecet (vagy helyette is citromlé)
kb. 1 ek folyékony kókuszolaj (plusz egy kevés a tetejére kenéshez)
holland kakaópor (kb. 10-15 g)
édesítő ízlés szerint (kb. 15 g négyszeres erejű édesítő)
A tészta hozzávalóit összegyúrjuk, kb. 5 percet pihentetjük, majd három egyenlő részre osztjuk. Háromszög alakúra nyújtjuk (folpack alatt, kb. 16 cm szélesre, 20 cm hosszúra), lekenjük kókuszolajjal, megszórjuk kakaóporral, édesítővel, feltekerjük, a tetejét is lekenjük kókuszolajjal és kb. 10-15 percet pihentetjük. Előmelegített sütőben megsütjük. (Gázsütőben 6-os fokozaton – ez kb. 200 fok – 25 percig sütöttem, majd visszavettem 4-esre – kb. 180 fokra – és így sütöttem további 5 percig.)
Az egész adag kb.: 93 g ch és 750 kcal.
3 db kifli esetén, 1 db: 31 g ch és 250 kcal.
100 grammra kiszámolva: 33 g ch és 265 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
Szafi Free hajdinás zsemle
2016-07-11Zsemlék-kiflik-kenyerekegyszerű, gluténmentes, gyors, reggeli, szafi free hajdinás kenyérliszt, szafi kenyérliszt, szafifree, zsemle
Sokáig azt hittem, hogy a régi, ezerkétszázhuszonhárom éves gázsütőm az oka annak, hogy szinte soha nem lesz ropogós, “kérges” a zsemle, kifli, kenyér… de most, miután kipróbáltam Szafi ropogós kérgű házikenyér lisztkeverékét rájöttem, hogy nem a sütő tehet róla : ) (mármint ami engem illet)
Az alaprecept alapján készítettem, annyi változtatással, hogy feleztem az adagot, és 3 db zsemlét formáztam. (Jól ki lehet lapítani őket, mert hatalmasra nőnek sütés közben.)
Az eredeti recept VIDEÓVAl Szafinál ITT.
135 g Szafi Free ropogós kérgű házikenyér lisztkeverék (ilyen)
150 g langyos víz
20 g frissen facsart citromlé
A lisztet, sót elkeverjük, hozzáadjuk a vizet, citromlevet, összegyúrjuk, kb. 5 percet pihentetjük. Formázzuk (kenyérnek, zsemlének, vagy kiflinek), lekenjük egy minimális kókuszolajjal és előmelegített sütőben megsütjük. Én megszórtam lenmaggal is, de teljesen felesleges volt… : D (Gázsütőben 6-os fokozaton – ez kb. 200 fok – 20-23 percig sütöttem, majd visszavettem 4-esre – 180 fokra – és úgy sütöttem további kb. 5-6 percig.)
Az egész adag: 84 g ch és 450 kcal.
3 db esetén, 1 db: 28 g ch és 150 kcal.
******* 2019. 03. 12.
Régen ipari mennyiségben gyártottam ezt a Szafi Free hajdinás zsemlét, csak hát ugye, ahogy jön a sok új, jobbnál jobb recept, úgy időnként egy-egy régi kedvenc feledésbe merül. Viszont tegnap, ahogy megláttam Szafinál, tudtam, hogy ma ezt kell reggeliznem.  Még mindig imádom.
Emlékszem régen mennyi “ilyen” melegszendvicset ettem… májkrémmel, kukoricával megpakolva… (Vagy bolti szendvicskrémmel….) Most valami más alternatívában gondolkodtam, és eszembe jutott Dia guszta, Szafi Free ketchuppal készült melegszendvics serege. Isteni finom szendvicsek lettek.
Nem nagyon tudok mit hozzáfűzni…. Még mindig imádom ezt a Szafi Free hajdinás zsemlét! És azt is, hogy kb. 2 perc kell az összeállításhoz, a többi már a sütő dolga. :)
Tegnap annyira ettem volna hamburgert, hogy nem volt mit tenni, mit gyártmányozni egyet. Az egyik kedvenc zsemlémből készítettem, húspogácsa helyett pedig a szintén nagy kedvenc répafasírt került bele.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2015-03-16Egyéb, Kekszekegyszerű, lenmag, reggeli, zapbehely
Valami kekszet szerettem volna sütni, de nem nagyon jött az “ihlet” hozzá, így segítségül hívtam a “jó öreg gugli barátomat”, és nézelődtem : ) Aztán a Salátagyár blogon rátaláltam  ERRE a mustáros sajtos zabpelyhes keksz nevezetű receptre, amit már korábban is láttam a Facebook-on, és már akkor is tetszett, de mégis megfeledkeztem róla. Viszont most teljesen lázba hozott, és kicsit átalakítva, személyre szabva megsütöttem. Nekem nagyon-nagyon tetszik, ízlik, biztos, hogy máskor is elkészítem. Magában is nagyon jó (úgy egy sós, zabos kekszhez hasonlítanám),  de talán szendvicsalapként, kenyér helyett még jobb : ) Olyan… alul kicsit ropogós, felül puhább állagúnak tudnám leírni. A fűszerezésnek, ízesítésnek pedig csak a képzelet szab határt, bármilyen lehet, kinek mi tetszik, ízlik.
100 g (lágy, apró szemű) zabpehely
25 g puha kókuszolaj
40-50 g reszelt sajt
50-60 g cottage cheese (vagy helyette túró, tejföl)
csipetnyi szódabikarbóna (én ezt kifelejtettem, így is jó lett)
1 tk dijoni mustár
1 ek ízlés szerinti mag (nálam lenmag és fekete szezámmag)
fűszerek ízlés szerint (nálam frissen “szüretelt” metélőhagyma : ) )
Az összes hozzávalót aprítógépbe tesszük és összekeverjük (vagy kézzel összegyúrjuk). A tésztából gombócokat formázunk, kilapítjuk, előmelegített sütőben megsütjük. Gázsütőben 4-es fokozaton kb. 20 percig sütöttem, 6 db kb. 7 -8 cm-es “korongom” lett ebből az adagból. (A paradicsommal nem spóroltam, csak ilyen “szépen” sikerült felszeletelni : D )
Az egész adag ch tartalma kb. 70 g, 6 db esetén 11-12 g ch/db, 100 gramm 35 g szénhidrátot tartalmaz.
A Facebook-on itt tudsz csatlakozni: fittkonyha.info
2014-09-08Egyéb, Palacsinták-lepényfélékegyszerű, gyors, mogyoró, reggeli, túró, zabpehely, zabreggeli
A zablepény és a túrós zabfalat “párosításából” született meg ez a reggeli tojáslepény. Nem egy fotogén étel, de nem is nézegetni kell, hanem megenni : ) Melegen isteni finom, ahogy olvad benne a sajt….
1 nagyobb vagy 2 kisebb tojás
50-60 g müzlialap (vagy zabpehely+magvak)
reszelt sajt (nálam kb. 20 g)
kevés víz (kb.0,5 dl)
kevés kókuszolaj a sütéshez
A müzlialapot felöntjük egy kevés vízzel és 20-30 percig állni hagyjuk. Hozzákeverjük a többi hozzávalót és kókuszolajon kisütjük. Egy teáskanálnyi olajat használtam, de csak az elején, amikor elkezdtem sütni. Sütésnél visszavettem a hőfokot és fedő alatt sütöttem. Nekem most 4 nagyobb méretű lepénykém lett, de ez ízlés dolga : )
Az egész adag kb. 35-40 g ch.
A Facebook-on itt tudsz csatlakozni: fittkonyha.info
2014-06-28Édes aprósütemények, Kekszekbúzacsíra, egyszerű, keksz, kókusz, reggeli, tízórai, zabkorpa, zabpehely
Szeretem a zabpelyhes reggeliket, sósan, édesen, magokkal, gyümölccsel, túróval, szóval szinte mindenhogy. Ezért gondoltam, összehozom a kedvenceket egy keksz erejéig : ) Nekem nagyon ízlik.
60 gr zabpehely (aprószemű)
20 gr búzacsíra (vagy helyette zabkorpa)
20 gr cukormentes aszalt áfonya  (vagy más aszalt gyümölcs)
édesítő (nálam kb. 30-40 gr xilit)
15 gr olvasztott kókuszolaj
A hozzávalókat összegyúrjuk, megformázzuk a kekszeket (nekem 12 db lett) és előmelegített sütőben kb. 25-30 perc alatt megsütjük. (nálam gázsütőben 4-es fokozaton)
Az egész adag: kb. 122 gr ch
1 db keksz: 10 gr ch
100 gr-ra kiszámolva: 44 gr ch
A Facebook-on itt tudsz csatlakozni: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2014-06-14Egyéb, Palacsinták-lepényfélékch csökkentett, császármorzsa, diawellness, egyszerű, gyors, reggeli, tízórai, zabkorpa
Ez most nem egy félresikerült recept eredménye, ez tényleg császármorzsának is indult : ) Bár megmondom őszintén, hogy számomra kicsit homály az eredeti, igazi császármorzsa fogalma, mert ugye van grízes, van lisztes, van grízes-lisztes. Ez igazából egyik sem, hanem zabkorpás-lisztes verzió. Annyira tetszett, hogy szerintem végig fogom próbálni az összes liszttel : )
20 gr Diawellness 50%-os liszt
édesítő (nálam most folyékony)
kevés víz (nem kell sok 2-3 ek, sűrű állagú tészta legyen)
tetejére: ízlés szerint lekvár, por”cukor”
A hozzávalókat elkeverjük, egy kicsit állni hagyjuk, hogy a zabkorpa megduzzadjon, majd egy teflon serpenyőben felforrósítunk egy kevés kókuszzsír, beleöntjük a masszát, amikor megsült az egyik fele, akkor átfordítjuk és fakanállal összedaraboljuk. (pedig annyira jó kis dundi palacsinta is lehetett volna belőle, hogy majdnem sajnáltam szétdarabolni : ) ) Én saját készítésű eperlekvárral ettem, és a tetejére szórtam egy kis kókuszchipset. Kicsit kevésnek találtam reggelire a szénhidráttartalmát így ettem még mellé pár szem cukormentes aszalt áfonyát is : )
A ch tartalom max. 25 gr. (kalória kb. 350 kcal, ezt nem számoltam ki pontosan)
A Facebook-on itt tudsz csatlakozni: fittkonyha.info
2014-06-03Kelt tészták, Zsemlék-kiflik-kenyerekch csökkentett, Diabestar, diawellness, durumliszt, kedvenc, reggeli, tízórai, tönkölyliszt, zero6, zsemle
Rég sütöttem már ilyen kenyérfélét, most valahogy megkívántam. Szerintem az egyik legfinomabb zsemlém lett. Tényleg. Ezért is érdemelte ki ezt a szép “zsömi” nevet : D (na meg azért, mert nem jutott eszembe más : )) )
5 dkg tk tönkölyliszt
10 dkg Diawellness Zero6 liszt
5 dkg Diabestar magvas liszt
1 ek sikér (kb. 10 gr, elhagyható)
1,5 dl meleg víz
20 gr olasztott kókuszzsír
A száraz hozzávalókat elkeverjük, majd felváltva adagolva a vizet és a kókuszolajat, rugalmas tésztát gyúrunk. (kezdetben soknak tűnik a víz és az olaj, de kitartó gyúrással szép tésztánk lesz : ) ) Egy órán át kelesztjük. Hat részre osztjuk, formázzuk, újra pihentetjük kb. 20-30 percig. Vízzel megspricceljük,előmelegített sütőben kb. 25 perc alatt készre sütjük. (sütés közben én még kétszer megvizeztem, majd még egyszer, amikor kivettem a sütőből.)
Az egész adag ch tartalma kb. 90 gr, hat részre osztva 15 gr ch/db.
A Facebook-on itt tudsz csatlakozni: fittkonyha.info
2014-05-27Sós péksüteményekreggeli, tízórai, túró, zabpehelyliszt
A múltkori kakaós csiga receptnél kérdeztétek egy páran, hogy próbáltam-e már a túró alapú tésztával. Sőt, volt aki teljesen felcsigázott a tejfölös-sajtos változattal : ) Tetszett az ötlet, így megpróbálkoztam vele.
20 gr olvasztott kókuszszír
só (kb. 1 kk)
kevés reszelt sajt (20-30 gr)
A túrót villával áttörjük, hozzáadjuk a tejet, sót, kókuszzsírt, elkeverjük. Hozzákeverjük a sütőporos lisztet és összegyúrjuk. Kinyújtjuk (kb. 40×20 cm-esre), eloszlatjuk rajta a tölteléket, feltekerjük,csigákra vágjuk, tojással lekenjük és előmelegített sütőben kb. 20-25 perc alatt megsütjük. Viszonylag lágy tésztát kapunk, a nyújtásnál alá kell lisztezni.
Az egész adag szénhidráttartalma kb. 68 gr, nekem 19 db kis csigám lett, így 3,5 gr ch/db.
A Facebook-on itt tudsz csatlakozni: fittkonyha.info
2014-05-26Édes péksütemények, Kelt tészták, Túrós süteményekch csökkentett, diawellness, édes péksüti, péksüti, reggeli, tízórai, túró
Szeretem a kelt tésztát, de valamiért édesen nem nagyon szoktam készíteni. Nem is tudom, hogy van-e egyáltalán ilyen recept az oldalon… most már lesz : )
250 gr Diawellness 50%-os liszt
1 tk kókusztejpor (vagy sima tejpor, de el is hagyható)
tej (kicsivel kevesebb, mint 1 dl kellett nekem)
édesítő (nálam kb.20 gr xilit, plusz folyékony)
20 gr olvasztott vaj
A tészta hozzávalóiból rugalmas tésztát gyúrunk, egy órán át kelesztjük. Kinyújtjuk, kb. 5×5-ös négyzetekre vágjuk és mindegyikre teszünk a töltelékből egy kis kupacot. A négy sarkát “összecsípjük”, kicsit megtekerjük, hogy ne nyíljon szét. 20 percig újra pihentetjük, lekenjük tojással és előmelegített sütőben kb. 25 perc alatt megsütjük.
Megmondom őszintén, hogy nekem volt egy pár darab, ami szépen szétnyílt sütés közben, így legközelebb más formát választanék neki. De persze ez csak az én bénázásom eredménye : )
Az egész adag szénhidráttarlma kb. 110 gr, nekem 36 db mini batyum lett, így 3 gr ch/db.
A Facebook-on itt tudsz csatlakozni: fittkonyha.info
2014-05-23Édes aprósüteményekch csökkentett, diawellness, gyors, kakaós csiga, reggeli, tízórai
Nem is tudom, hogy sütöttem-e már valaha kakaós csigát… egyszer talán igen, de az még tömény fehér liszt és cukor volt. És kelt tészta. Ez most fehér liszt-, cukor- és élesztőmentes, gyors változat : )
12 dkg Diawellness 50%-os liszt
15 gr olvasztott kókuszzsír
joghurt (kb. 50-60 gr)
édesítő (nálam most folyékony)
15-20 gr olvasztott vaj
kakaópor (kb. 1-2 tk)
A tészta hozzávalóit összegyúrjuk, kinyújtjuk (én kb. 30×25 cm-esre nyújtottam), megkenjük a töltelékkel és a két hosszabbik szélénél kezdve feltekerjük, kicsit összenyomkodjuk, kb. ujjnyi vastagra szeleteljük. Előmelegített sütőben kb. 15 perc alatt megsütjük. Sütés előtt egy kevés joghurttal megkentem a tetejüket. (Sütés után pedig meg lehet kenni egy kevés olvasztott vajjal, vagy tejjel, én ezt most kihagytam.)  Az egész adag ch tartalma kb. 50 gr, nekem 14 db mini csigám lett, így darabonként kb. 3,5 gr ch.
A Facebook-on itt tudsz csatlakozni: fittkonyha.info
2014-05-22Egyéb, Palacsinták-lepényfélékgluténmentes, gyors, palacsinta, reggeli, serpenyős, túró, túrós zabfalat, zabfalat, zabpehely, zabreggeli
Szeretem a zabpelyhet, sokszor az a reggelim, ilyen-olyan formában. A zablepény abszolút kedvenc, de amikor édes reggelire vágyom, akkor csak egyszerűen összekeverek egy kis zabpelyhet, vizet, túrót, édesítőt és néha megszórom egy kevés búzacsírával vagy darált mogyoróval is. Most valahogy jött az ötlet, hogy a két variációt ötvözni kellene. Nem bántam meg : ) Máskor is próbáltam már édes változatban, de akkor nem tettem bele túrót, viszont almát igen, szerintem úgy is finom volt.
0,5 dl tej (vagy víz)
kevés kókuszolaj (vagy egyéb zsiradék) a sütéshez
A zabpelyhet egy bögrébe öntjük, felöntjük a tejjel, kicsit állni hagyjuk. Hozzáadjuk az édesítőt, tojást és a túrót, alaposan elkeverjük, majd kevés kókuszzsíron apró korongokat sütünk. Alacsony hőfokon, fedő alatt sütöttem mindkét oldalát egy-két percig. Szerintem nagyon finom lett, olyasmi, mint a palacsinta, csak sokkal kevesebb macerával jár : ) Én édesítős túróval ettem, amibe kevertem egy kis kókusztejport (mert ki akartam már próbálni : ) ).
Az egész adag ch tartalma kb. 40 gr, 9 db korongom lett, így kb. 4,5 gr ch/db.
A Facebook-on itt tudsz csatlakozni: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2014-05-01Palacsinták-lepényfélékdurumliszt, gyors, lenmagliszt, reggeli, serpenyős, tízórai, wrap
Nálam nagy kedvenc a zablepény, sokszor az a reggelim. Egyszerű, gyors és finom. Ez a lenmaglisztes lepényke szerintem pont hasonló paraméterekkel bír, így ez is felkerült a kedvencek listájára : ) Ahhoz képest, hogy eredetileg pizzás csigát terveztem, de nem volt kedvem sütőt kapcsolni, ezért gondoltam inkább készítek valami pupusas-hoz hasonló serpenyős szendvicset, de rájöttem, hogy töltögetni, formázni sincs kedvem, így jött az ötlet, hogy megpróbálkozom valami tortillához hasonlító kis lepénykével, amit aztán azzal töltök, amivel szeretnék : ) Nekem nagyon ízlett.
20 gr lenmagliszt (zsírtalanított)
meleg víz (kb. 0,5-0,6 dl)
10 gr olvasztott kókuszzsír
A hozzávalókból rugalmas tésztát gyúrunk, öt részre osztjuk (vagy amennyire szeretnénk), nagyon vékonyra nyújtjuk és felforrósított teflonserpenyőben,  fedő alatt egy-két perc alatt megsütjük. (Ekkor már visszavettem takaréklángra.) Én az elsőnél tettem a serpenyőbe egy nagyon kevés kókuszzsírt, de aztán rájöttem, hogy nem kell, anélkül is jó.  Sőt, talán jobb is : ) Rögtön lefedtem alufóliával, hogy puhák maradjanak. Így másnap is alkalmas volt a feltekerésre vagy félbehajtásra : ) Az egész adag ch tartalma kb. 58 gr, öt részre osztva 11,5 gr.
A Facebook-on itt tudsz csatlakozni: fittkonyha.info
Alapanyagok egy helyen, jó áron Szafinál a Diétás Ételek Webshopban.
2014-04-03Egyéb, Palacsinták-lepényfélékalma, búzacsíra, palacsinta, reggeli, tízórai, zabpehely, zabreggeli
Eljött az idő, hogy végre kipróbáljam a zablepény édes változatát is. Nem is tudom, hogy miért vártam ezzel ennyit, hiszen nagyon finom ez is : ) Talán azért nem próbáltam eddig, mert a zablepény engem a bundás kenyérre emlékeztet, és ez miatt valahogy nem tudtam elképzelni édesen. Aztán ma jött egy gondolat, hogy ha belereszelek egy almát, akkor az elfelejteti velem a bundás kenyér fílinget : )
1 ek búzacsíra (elhagyható)
egy fél lime (vagy citrom) leve
édesítő (1 ek xilit)
kb. 0,5 dl tej (vagy víz)
A zabpelyhet elkeverjük a búzacsírával, felöntjük a tejjel, 20-30 percet állni hagyjuk. Hozzáadjuk a citromlét, édesítőt, a lereszelt almát és a tojást, alaposan elkeverjük, és kevés kókuszzsíron (alacsony hőfokon) apró kis (kb. fél evőkanálnyi) korongokat sütünk.
Az egész adag ch tartalma kb. 57 gr, nekem ebből 16 korongom lett.
Lehet bele tenni fahéjat, vanília aromát, de én most direkt nem tettem semmi ilyesmit, mert érezni akartam az alma “natúr” ízét.
A Facebook-on itt tudsz csatlakozni: fittkonyha.info
2014-04-02Palacsinták-lepényfélékgyors, palacsinta, reggeli, serpenyős, tízórai, wrap, zabpehely, zabreggeli
Szerintem sokan ismerik már ezt a receptet, de gondoltam felteszem, mert hátha van olyan, aki még nem találkozott vele. Nem is emlékszem, hogy hogy bukkantam rá még annak idején, de az biztos, hogy nagyon sokszor ez a reggelim, mert gyors, egyszerű, akár előre is elkészíthető, és persze nagyon finom : ) Igazából már azt sem tudom, hogy hol láttam, annyi biztos, hogy több blogon is megtalálható, nagyjából mindegyiken ugyanazokkal az arányokkal.
kb. fél bögre (apró szemű) zabpehely (én 5-6 dkg-t szoktam kimérni)
annyi tej vagy víz, hogy ellepje (kb. 0,5 dl)
A zabpelyhet felöntjük a tejjel vagy vízzel, kb. fél órát állni hagyjuk. Hozzákeverjük a tojást és a sót, és kevés kókuszzsíron kisütjük. (Érdemes fedő alatt sütni,  – alacsony hőfokon – mert úgy elvileg könnyebb megfordítani, bár nekem fedő nélkül is sikerült, csak annak idején így olvastam én is, ezért általában fedő alatt sütöm.) Én ebből az adagból általában két nagyobb lepénykét sütök, amit aztán félbehajtok, vagy 4 db kisebbet, amit csak úgy megpakolok, mint egy kenyér szeletet. Lehet tovább turbózni fűszerekkel, parmezánsajttal, stb. Sőt állítólag só helyett édesítővel is finom, én úgy még nem próbáltam. (*******Azóta már igen…. recept itt. )
Az egész adag (vízzel készítve) kb. 30 g ch és 260 kcal.
Ezer éve nem ettem, de most nagyon megkívántam és nagyon jól esett : ) Annyit változtattam csak, hogy került bele 1 tk sörélesztőpehely is, illetve egy jó ideje már ezt az adagot egy lepényként sütöm meg. (Össze lehet keverni előző este is – sokszor így csináltam – és reggel már csak sütni kell.)
Zablepény “egy kicsit” más formában…. Megsütöttem, összetépkedtem, adtam hozzá egy kis sajtot, cukormentes majonézt, sok zöldséget, aztán jól megettem. : )
A Facebookon itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2014-02-24Kelt tészták, Sós péksütemények, Zsemlék-kiflik-kenyerekch csökkentett, Diabestar, diawellness, kelt tészta, kifli, lenmagliszt, reggeli, tízórai, tönkölyliszt, útifűmaghéj, zero6
Megmondom őszintén, hogy még magam is meglepődtem, hogy mennyire finom, puha lett ez a kis kifli. Eredetileg zsemlét terveztem, de aztán jött a vágy, hogy valami mást formázzak :  ) Neten kutakodva újabb formák után, ez lett a végeredmény.
15 dkg Diabestar géniusz lisztkeverék
5 dkg teljeskiőrlésű tönkölyliszt
3 dkg Diawellness Zero6 liszt
10 gr olvasztott kókuszzsír
2 ek joghurt (kb. 4 dkg)
kb. 1,2 dl langyos víz
A hozzávalókat összegyúrjuk (a vizet én apránként szoktam adagolni, attól függően, hogy mennyit vesz fel) egy órán át kelesztjük. Kialakítjuk a formát, újabb pihentetés (kb. fél óra). Tetejét tojással lekenjük, előmelegített sütőben megsütjük. (kb. 25 perc) A formázásnál a gombócokat egyenként kinyújtottam viszonylag vékonyra, a sarkat behajtottam, majd elkezdtem feltekerni.
Összesen 100 gr ch van benne, én 6 db kisebb kiflit formáztam belőle. Megjegyzésként még annyi, hogy ennek a Diabestar lisztnek szerintem van egy bizonyos “mellékíze”, ami nem biztos, hogy mindenkinek ízlik. Én szeretem nagyon, mindig a Herbaház jut róla eszembe :  )
2014-02-13Kelt tészták, Sós péksütemények, Zsemlék-kiflik-kenyerekch csökkentett, Diabestar, kelt tészta, reggeli, tízórai, zsemle
Többször nézegettem már a Diabestar liszteket, de valamiért sosem vettem, egészen mostanáig. Többfajta lisztje létezik, én a “Géniusz kenyér lisztkeverék”-et választottam, mivel igen alacsony a ch tartalma (17,95/100gr), és mert szeretem a sok magvas pékárukat. Bár bevallom, meglepődtem, hogy ennyi sok magvacska van benne, ami persze nem baj, sőőőőt.
25 dkg Diabestar Géniusz kenyér lisztkeverék
1 evőkanál olívaolaj (vagy olvasztott kókuszzsír)
(só nem kell bele, mert van a lisztkeverékben)
A hozzávalókat összegyúrjuk, egy órán át meleg helyen kelesztjük, hat egyenlő részre vágjuk, formázzuk, újra pihentetjük kb. fél órát, a tetejét felvert tojással lekenjük, majd előmelegített sütőben kb. 20 perc alatt megsütjük. (én gázsütőben 4-es fokozaton sütöttem.)
A zsemle darabonként 8 gr ch-t tartalmaz. Igaz, nem lettek túl nagyok, értelemszerűen lehet kevesebb részre is osztani a tésztát, még úgy is igen kedvező lesz a ch tartalma.
Szúrés egyedi bejegyzés típusokra...
Szafi Free köles alapú palacsinta
Fahéjas szilvás kevert süti
Krémek, kásák, pudingok (32)
Saláták, sós krémek (14)
Sütés nélküli édességek (158)
alma banán ch csökkentett csoki desszertgolyó diawellness dió durumliszt ebéd egyszerű gluténmentes gyors kedvenc keksz kelt tészta krémsajt kókusz kókuszkrém mogyoró muffin mák palacsinta paleo puding serpenyős szafifitt szafifree szafireform sütés nélküli tejmentes tesó tojásmentes torta tészta tízórai tönkölyliszt túró vacsora zabkorpa zabpehely zabpehelyliszt zabreggeli zero6 édes péksüti ünnepek
A weboldalon cookie-kat használunk, amelyek segítenek, hogy a lehető legjobb felhasználói élményt nyújthassuk. Weboldalunk használatával jóváhagyod, hogy cookie-kat használjunk.Bezár